રોજ સવારે વહેલા ઉઠીને એણે કામ કરવું પડતું પણ હવે એ કામમાં કંટાળો ન હતો. ટિફીનમાં રોટલી શાકની જોડે એણે મેથીના મુઠીયા પણ બનાવી મૂક્યા અને રોજ કરતા થોડી વહેલી ઓફિસ પહોચી ગઈ. આકાશ હજી આવ્યા ન હતા. એની નજર વારંવાર દરવાજા પર અથડાતી હતી. બરાબર સાડા દસના ટકોરે એણે પ્રવેશ કર્યા ત્યારે એના હૈયામાં થોડો હરખ ફરી વળ્યો. લંચ અવરમાં એણે સામે ચાલીને જાણે ગઈકાલનું ઋણ ચૂકવવી મથતી હોય એમ આકાશને લંચ શેર કરવાનું નિમંત્રણ આપી દીઘું.